प्रधानन्यायाधीशलाई प्रधानमन्त्री बनाउने कार्यप्रति हाम्रो गम्भीर प्रकारको विरोध भएपनि संविधानसभाको चुनावप्रति हाम्रो कुनै विरोध नभएको कुरा स्पष्ट गर्न चाहन्छौं । हाम्रो के विश्वास छ भने संविधानसभाको चुनावले नै बहुदलीय व्यवस्थालाई सुदृढ पार्न सक्ने छ । त्यसैले हामीले संविधानसभाको सम्पूर्ण प्रक्रियामा सहभागी हुने तथा निर्वाचन आयोगले त्यससम्बन्धी कार्यक्रम र सूचना जारी गर्नुका साथै नीति र व्यावहारिक रुपले पनि चुनावमा भाग लिनका लागि आवश्यक निर्णय र तयारी गर्दै जाने छौं ।
